SMB Norge: Fare for konkurs hos 38 prosent av småbedriftene. Nærmere halvparten føler de ikke har fått hjelp fra tiltakspakkene.

Spørreundersøkelsen er gjennomført blant medlemsbedriftene i SMB Norge i perioden 24. til 25. mars 2020. Totalt antall besvarelser er 843 bedrifter.

**HOVEDFUNN FRA UNDERSØKELSEN**

* **Svarene fra SMB Norges medlemmer viser fortsatt en betydelig konkursfare hos nærmere 4 av 10 bedrifter.**
* **Det er urovekkende at nærmere halvparten (47 %) ikke føler at tiltakene har bidratt positivt for deres bedrift.**
* 1 av 5 bedriftsledere er fornøyd med Regjeringens innsats med tiltakspakker. Derimot er 1 av 3 ikke fornøyd med Regjerings tiltak så langt.
* Mer enn halvparten av bedriftene (51%) svarer at bedriftens økonomiske situasjon blir verre om 1 måned. Det er en nedgang fra 63 prosent sist uke.
* Noen flere bedrifter enn sist, nær 30 prosent, signaliserer at de har vanskeligheter med å betale enten avgifter, lønn eller kostnader for lokaler.

* **Rundt 4 av 10 bedrifter (38%) ser en fare for konkurs hvis det ikke bedrer seg før sommeren. Det er en nedgang fra forrige undersøkelse sist uke, da det var hele 42 prosent. I tillegg er det 25 prosent som er usikre i dag**.
* **Det er 18 prosent, eller nær 1 av 5 av bedriftene, som anslår sannsynligheten for en konkurs til over 50 prosent. Det er noe ned fra 23 prosent forrige uke.**
* I tillegg er det 30 prosent som svarer 20 til 50 prosent sjanse for konkurs, mot 31 prosent forrige uke.
* **Hele 2 av 3 bedrifter ønsker at myndighetene utsetter konkursbegjæringer og finner løsninger med utsettelse i dagens krevende situasjon**.

**Usikkert anslag på konkurser i SMB bedriftene:**

* Dersom 38 prosent med konkursfare **og** sannsynlighet over 50% omregnes til bedrifter blir dette:
* 172.000 bedrifter har 1 til 20 ansatte (kilde SSB), og 38% sagt mulig konkurs i 2020, vil dette utgjøre i teoretisk forstand ca. 65.000 bedrifter.
* Hvis 18 prosent av disse med over 50% sannsynlighet får rett i de dystre spådommer, er det ca 12.000 konkurser, og svært mange tapte jobber.
* I 2018 og 2019 var det ca 5.000 konkurser hvert år.
* Under Finanskrisen i 2009 økte antall konkurser med 38%, til 5.013 for året 2009.

**KORT OM UNDERSØKELSEN**

* Svarene er fra hele landet, og 3 av 4 bedrifter har bidratt med verdiskaping og finansiert velferd i over 10 år.
* Bedriftene som har besvart undersøkelsen har om lag 5.300 ansatte, og med 843 svar bør de være representative for små og mellomstore bedrifter i hele landet. NB! Det kan være en tendens til at bedrifter som er hardest berørt svarer, er mer kritiske.
* Ca. 80 prosent av bedriftene har under 10 ansatte, 12 prosent har 10-20 ansatte, og 8 prosent har over 20 ansatte.
* Dette er uke nr 2 med undersøkelsen hvor de fleste spørsmålene er gjentatt fra forrige uke for å se på utviklingen.
* Spørsmål nr 7 og 8 om hvordan tiltakspakkene oppleves hos bedriftene og hvor fornøyd de er per i dag er nye fra sist.

Spørsmål og svar fra undersøkelsen

1. Hvor mange ansatte har bedriften?

|  | Fordeling |
| --- | --- |
| Antall | 843 |
| 1-3 ansatte | 58% |
| 4-6 ansatte | 14% |
| 7-9 ansatte | 9% |
| 10-20 ansatte | 12% |
| Over 20 ansatte | 8% |
| Totalt antall svar | 100% |

2. Har bedriften i dag vanskeligheter med å betale:

Kryss av for de alternativene som gjelder for din bedrift

|  | Fordeling |
| --- | --- |
| Antall | 843 |
| - Avgifter til myndighetene | 29% |
| - Lønn til de ansatte | 27% |
| - Kostnader for lokaler | 30% |
| - Lånekostnader eller annet | 14% |
| - Nei, ikke i dag. | 55% |
| Totalt antall svar | 156% |

3. Blir den økonomiske situasjonen for bedriften annerledes om 1 måned?

|  | Fordeling |
| --- | --- |
| Antall | 843 |
| - Nei, omtrent lik som i dag | 19% |
| - Ja, mye vanskeligere enn i dag | 51% |
| - Ja, bedre enn i dag | 0% |
| - Usikker. | 30% |
| Totalt antall svar | 100% |

4. Kan det være en fare for konkurs (eller avvikling) for bedriften hvis situasjonen ikke bedres før sommeren?

|  | Fordeling |
| --- | --- |
| Antall | 843 |
| - Ja | 38% |
| - Nei | 37% |
| - Vet ikke. | 25% |
| Totalt antall svar | 100% |

5. Kan du, best mulig, anslå sannsynligheten for konkurs eller avvikling av bedriften hvis det ikke bedrer seg før sommeren?

|  | Fordeling |
| --- | --- |
| Antall | 843 |
| - Under 20% sjanse for konkurs eller avvikling | 52% |
| - 20- 50% sjanse for konkurs eller avvikling | 30% |
| - Over 50% sjanse for konkurs eller avvikling | 18% |
| Totalt antall svar | 100% |

6. Er det riktig at det offentlige avstår fra konkursbegjæring i de nærmeste månedene, og heller legger til rette for en løsning som gir utsettelse?

|  | Fordeling |
| --- | --- |
| Antall | 843 |
| - Ja, riktig. | 66% |
| - Nei, galt. | 3% |
| - Vet ikke. | 31% |
| Totalt antall svar | 100% |

7. Synes du at Regjeringens krisetiltak har hjulpet din bedrift? (Nytt spm)

|  | Fordeling |
| --- | --- |
| Antall | 843 |
| - Ja | 25% |
| - Nei | 47% |
| - Vet ikke | 29% |
| Totalt antall svar | 100% |

8. Hvor fornøyd er du som bedriftsleder med Regjeringens tiltakspakker så langt? (Nytt spm)

|  | Fordeling |
| --- | --- |
| Antall | 843 |
| - 1 - Lite fornøyd | 21% |
| - 2 - Under middels fornøyd | 13% |
| - 3 - Middels fornøyd | 32% |
| - 4 - Over middels fornøyd | 16% |
| - 5 - Svært fornøyd | 4% |
| - Vet ikke | 14% |
| Totalt antall svar | 100% |

9. Hvor lenge har bedriften drevet virksomhet i Norge?

|  | Fordeling |
| --- | --- |
| Antall | 843 |
| - Under 2 år | 2% |
| - 2 - 4 år | 7% |
| - 5 - 7 år | 8% |
| - 8 - 10 år | 6% |
| - Mer enn 10 år | 76% |
| Totalt antall svar | 100% |